title: Klepon
text: Klepon kakaryanin antuk tepung beras utawi tepung ketan. Bahan sané kaanggén ngaryanin Jaja Klepon inggih punika tepung, nyuh makihkih, gula bali, miwah uyah. Sané ngawinang Klepon puniki matiosan ring sanganan lianan wantah ring tengah Klepon puniki madaging gula Bali. Klepon taler madaging nyuh makikih sané kadagingin uyah akidik mangda nyangluh. Ring Bali klepon sané kasub wantah klepon ring tanah lot Tabanan. Klepon puniki wénten sané malakar saking tepung beras kacampur antuk injin. Ring Tanah Lot prasida kapanggihin klepon mawarna ireng miwah gadang. Klepon kakaput antuk don pisang. Klepon akéh kapanggihin ring pasar-pasar tradisional.